கேள்வி: இசுட்ரோன்சியம் புளோரைடு - தயாரிப்பு பற்றி நீங்கள் என்ன அறிந்துள்ளீர்கள்?
பதில்: ஐதரோபுளோரிக் அமிலம் இசுட்ரோன்சியம் கார்பனேட்டு சேர்த்து வினைபுரியச் செய்து இசுட்ரோன்சியம் புளோரைடு தயாரிக்கப்படுகிறது.
கேள்வி: இசுட்ரோன்சியம் புளோரைடு - கட்டமைப்பு குறித்து விரிவாக சொல்லுங்கள்.
பதில்: இசுட்ரோன்சியம் புளோரைடு புளோரைட்டு கட்டமைப்பை ஏற்றுக்கொள்கிறது. வாயு நிலையில் SrF2 என்ற இம்மூலக்கூறு நேரியல் அல்லாத அமைப்புடன் F−Sr−F கோணம் தோராயமாக 120° அளவைக் கொண்டுள்ளது. இணைதிறன் கூடு இலத்திரன் சோடிகளின் தள்ளுகைக் கொள்கைக்கு கோட்பாட்டிற்கு இது விதிவிலக்காகும். ஏனெனில் இக்கொள்கை ஒரு நேரியல் கட்டமைப்பைக் கணிக்கும். இணைதிறன் கூட்டுக்கு கீழே உள்ள கூட்டில் உள்ள d ஆர்பிட்டால்களின் பங்களிப்புகள் பொறுப்பு என்று முன்மொழிவதற்கு தொடக்க நிலை கணக்கீடுகள் மேற்கோள் காட்டப்பட்டுள்ளன.Ab initio model potential study of the equilibrium geometry of alkaline earth dihalides: MX2 (M = Mg, Ca, Sr, Ba; X=F, Cl, Br, I)Seijo L.,Barandiarán Z J. Chem. Phys. 94, 3762 (1991) மற்றொரு முன்மொழிவு என்னவென்றால், இசுட்ரோன்சியம் அணுவின் எலக்ட்ரான் மையத்தின் முனைப்புத்திறன் Sr−F பிணைப்புகளுடன் தொடர்பு கொள்ளும் தோராயமான மின்னழுத்த விநியோகத்தை உருவாக்குகிறது.Core Distortions and Geometries of the Difluorides and Dihydrides of Ca, Sr, and Ba Bytheway I, Gillespie RJ, Tang TH, Bader RF Inorganic Chemistry, Vol.34, No.9, 2407-2414, 1995
கேள்வி: இசுட்ரோன்சியம் புளோரைடு - பண்புகள் என்பது என்ன?
பதில்: இசுட்ரோன்சியம் புளோரைடு கிட்டத்தட்ட நீரில் கரையாது. 25 பாகை செல்சியசு வெப்பநிலையில் இதன் கரைதிறன் சமநிலை அளவு (Ksp) தோராயமாக 2.0x10−10 ஆகும். கண்கள் மற்றும் தோலில் இசுட்ரோன்சியம் புளோரைடு எரிச்சலூட்டும். உள்ளிழுக்கும் போது அல்லது உட்கொள்ளும்போது தீங்கு விளைவிக்கும். CaF2 மற்றும் BaF2 சேர்மங்கள் போன்றே, SrF2 உயர்ந்த வெப்பநிலையில் மீ அயன கடத்துத்திறனைக் காட்டுகிறது. இசுட்ரோன்சியம் புளோரைடு வெற்றிட புற ஊதா (150 nm) முதல் அகச்சிவப்பு (11 μm) வரையிலான அலைநீளங்களில் ஒளி புகும் தன்மை கொண்டதாக உள்ளது. இதன் ஒளியியல் பண்புகள் கால்சியம் புளோரைடு மற்றும் பேரியம் புளோரைடு ஆகியற்றுக்கு இடைநிலையில் உள்ளன.
கேள்வி: இசுட்ரோன்சியம் புளோரைடு - பயன்கள் என்பது என்ன?
பதில்: இசுட்ரோன்சியம் புளோரைடு ஒரு சிறிய அளவிலான சிறப்புப் பயன்பாடுகளுக்கு ஒளியியல் பொருளாகப் பயன்படுத்தப்படுகிறது. எடுத்துக்காட்டாக, வில்லைகள் மீது ஒளியியல் பூச்சு போன்ற பயன்பாடுகளில் இது பயன்படுத்தப்படுகிறது. கதிரியக்க ஐசோடோப் வெப்பமின் உற்பத்தி இயந்திரங்களில் கதிரியக்க ஐசோடோப்பு கடத்தியாக இசுட்ரோன்சியம் -90 பயன்படுத்தப்படுகிறது.